Shavkat Salomov. Shavkat Salomov (1985-yil 13-noyabrda tugʻilgan) – Oʻzbekistonlik sobiq futbolchi, hujumkor yarim himoyachi va hujumchi pozitsiyasida oʻynagan. 2011-yilda Qatarda oʻtkazilgan AFC Osiyo kubogida Oʻzbekiston milliy terma jamoasi tarkibida ishtirok etgan. Buxoroning „Buxoro“ klubi bosh direktori. Futbolchilik faoliyati. "Buxoro" yoshlar sport maktabi tarbiyalanuvchisi. 2000—2006-yillarda „Buxoro“ klubida oʻynagan. 2007—2012-yillarda Toshkentning „Bunyodkor“ jamoasida oʻynagan. 2010-yilda Salomov „Nasaf“ Qarshi klubi bilan shartnoma imzolagan. 2013-yil fevral oyida Salomov Qozogʻistonning „Jetisu“ klubiga oʻtgan. 2013-yil 9-mart kuni Qozogʻiston chempionatining 1-turida „Qayrat“ga qarshi oʻyinda Salomov oʻzining debyut uchrashuvida 3:3 hisobida durang oʻynadi „Jetisu“ tarkibida birinchi golini urgan. 2014-yilning yanvarida u „Irtish Pavlodar“ bilan shartnoma imzolagan. Ammo fevral oyida u klub rahbariyatining tenge devalvatsiyasi munosabati bilan maoshni oshirishdan bosh tortgani uchun jamoani tark etgan. 2014-yilning fevralida u Qozogʻistonning boshqa bir klubi Qaragʻandining „Shaxtyor“ klubi bilan shartnoma imzolagan. 2015-yilda vataniga qaytib, „Olmaliq“ jamoasiga kelib qoʻshilgan. 2016-yilda Buxoroga qaytib kelgan. 2017-yilning bahorida Salomov Qozogʻistonning „Atirau“ klubi bilan shartnoma imzolagan. 2018-yilning 8-yanvar kuni Salomov „Buxoro“ bilan shartnoma imzolagan. 2019-yil Termizning „Surxon“ jamoasi safiga oʻtgan. 2022-yil iyul oyida Jizzaxning „Soʻgʻdiyona“ jamoasi safiga oʻtgan. Mavsum yakunida futbolchilik faoliyatini yakunlagan. Terma jamoadagi faoliyati. 2007-yilda Oʻzbekiston terma jamoasi safida ikkita oʻyin oʻtkazgan. Salomov 2010-yilgi Jahon chempionati saralash bosqichida milliy terma jamoa safida ikki marta maydonga tushgan. Oʻzbekiston terma jamoasi tarkibida 2011-yilgi Osiyo kubogining yarim finalchisiga aylangan. Futboldan keyingi faoliyat. 2023-yilgi mavsum boshida futbolchilik foaliyatini yakunlagan va Buxoro klubi tizimida faoliyatini boshlagan. 2024-yil yanvar oyida „Buxoro“ klubi bosh direktori sifatida tayinlangan. Faoliyat statistikasi. Xalqaro. "2015-yil 31-mart oʻtkazilgan oʻyindagi aniq statistika"